噫嘻示兒
作者：黄榦
朝代：宋

paragraphs: 噫嘻!吾退不能爲高蹈之靖節，吾進不能爲玩世之東方。
腰折亦無米五斗，餓死安得粟一囊。
徒令汝曹困齏鹽，對我面目青且黄。
冬寒輕裘不得御，朝饑軟飯不得嘗。
大兒知書故自忍，小兒叫怒來牽裳。
老夫對此忽自悟，呼兒并集來我傍。
人生窮通固有命，丈夫志氣當自强。